Poésies de Marie de France (Roquefort)/Fable XXIII
# Poésies de Marie de France (Roquefort)/Fable XXIII

### FABLE XXIII.

Uns Fevres fist une cuigniée Dure, et tranchant, et bien forgiée ; Mais ne s’en pooit pas aidier, Ne nule rien de li trenchier Desci qu’ele fust enmanchiée, E d’aucun Fust apareilliée. Au Bois ala pur demender

A chascun Fust k’il pot trover Auquel il li loent entendre, Douquel il péust Menche prendre.10 E quant ensanle orent parlé, Communalment li unt loé Que il preingne la noire Espigne, Que neis l’escorche et la racine, Est mult très-fors à dépicier, De li l’a puet bien enmenchier. Li Fevres ad lor cunseil creu, Car il ne l’unt mie deceu ; De l’Espine a le Menche priz Si l’a en la Cuingnée assiz,20 A méismes cele Cuigniée A puis l’Espigne detrenchiée ; Mau-guerredon l’en a rendu Qui de li ot sun Menche éu.

Tut autresi est du Malvès, Du Felun Humme et de l’Engrès ;

Qant un Preudons les met avant, E par lui est riche et manant, Se il puet melx faire de lui Tuz-jurs li funt hunte et anui,30 A celui funt-il tot le pis, Qui plus les a au dessuz mis.

* ↑ La Fontaine, livre XII, fable XVI, la forêt et le Bûcheron. Phædr., lib. V, fab. 16, de securi et manubrio. In appendice ad Phædrum ; fab. V, p. 98, edit. Barbou ; et Burm., fab. 5, Homo et Arbores. Romul. Nilant., lib. 3, fab. 33, idem. Anon. Nil., fab. 44.
* ↑ Serrurrier, taillandier, maréchal ferrant, ouvrier en fer, artisan, faber.
* ↑ Il ne s’en pouvoit pas servir jusqu’à ce qu’elle fût pourvue d’un manche.
* ↑ Arbre, morceau de pois, fustis.
* ↑ L’épinier noir.
* ↑ De même.
* ↑ Mauvais service lui a rendu.
* ↑ Homme qui ayant le droit de cité est non mainmortable.
* ↑ Ne de lui ne pot riens trenchier.
* ↑ En est moult dure à despécier.
* ↑ S’il le sorpvéent mielz de li, Honte li fera et anui.
* ↑ Qu’il si l’a au deseure mis.
